ሰሞኑን በሲዳማ ዞን ዉስጥበሚገኙ በአባዛኛዎቹ ወረዳዎች የሚገኙ በሥራ-አጥነተ ለብዙ ዓመታት የቆዩና የተጎሳቆሉ ወጣት ምሁራን ተቃዉሞአቸዉን በተለያዩ መንገዶች እየገለጹ የገኛሉ፡፡ በያዝነዉ ሳምንት በአርቤጎና ወረዳ የሚገኙ 650 የሚደርሱ የሥራ-አጥ ወጣት ምሁራን በወረዳዉ ዋና ከተማ ያዬ ሠላማዊ ሠልፍ በማካሔድ ተቃዉሞአቸዉን ገልጸዋል፡፡ ወጣቶቹ ካለፉት 6 ዓመት አንስቶ በስራ ፍለጋ ሲንከራተቱ የቆዩ ቢሆንም የሚሰማቸዉን አካል አላገኙም፡፡ ይልቁንም እንደትልቅ የሥርዓቱ ጠላቶች ተደርገዉ ተቆጠሩ፡፡ ይህ ሁኔታ ያሳሰባቸዉ ወጣቶች በአርቤጎና ያዬ ስታድዬም ተሰብስበዉ ስለመፍትሄዉ መወያየት ይጀምራሉ፡፡ አንድ ለሕዝብ የጎላ ጥቅም ያላመጣ የወረዳ ካቢኔ አባል እስከ5000 ብር (የአበል ሳይጨምር)ደመወዝ ሲቀበል፤ በብዙ መቶዎች የሚቆጠሩ ምሁራን ወጣቶች ያለትርጉም ኑሮ ይመርራቸዉና ወደ ወረዳዉ ም/ቤት ያመራሉ፡፡ ከዚያም በኡኡታና በሰልፍ ተቃዉሞአቸዉን ይገልጻሉ፡፡ የከተማዉ ነዋሪ ህዝብም ችግሮቻቸዉን የተመለከተ በመሆኑ የወጣቶቹን ተቃዉሞ ይደፋል፡፡ወጣቶቹ መደሪያቸዉን የወረዳ አስተዳደር ግቢ አድርገዋል፤ ይህን ደግሞ አስተያየት ሰጪዎቹ የአርቤጎናዉ የግብጽ ጣህርር አደባባይ ብለዉታል፡፡
